Otto-Erich Schilling
Dr Otto-Erich Schilling (* 6. April 1910 z Stuegert, wo-nr am 11. Juli 1967 au gschdorba ischt) ischt a deitscher Kombonischt, Musikkridiker ond Publizischt gwäa.

Aus seim Leaba 
Dr Otto-Erich Schilling (hin ond wiider liist mr d Vornama au ohne Bindestrich) ischt am 6. April 1910 z Stuegert uff d Welt komma. Noch dr Schuelausbildong ond-em Studium vo dr Musik ischt’r 1937 en seira Hoimetstadt Musikkridiker worra. Em Lauf vo seim Leaba hot’r mehrere Ballett-Musika komboniirt, ondr andrem zo Emil und die Detektive noch-em gleichnamiga Kender-Roman vom Erich Kästner. Des Ballett ischt et bloß z Stuegert uff d Bihne komma, sondern au z Mincha. Späder hot dr Schilling en de Nachtsendonga vom Zwoida Programm beim domoliga Siddeitscha Rundfunk (heit Sidweschtrundfunk) da Bereich Neue Musik betreit. Vo 1960 bis 1963 ischt’r dr Herausgeber vo dr Fachzeitschrift Opernwelt gwäa. En dr Zeit vo 1957 bis 1963 hot’r au d Musik zo sechs Film beigschdeiret.

Am 11. Juli 1967 hot dr Schilling en seira Hoimetstadt seine Auge fir emmer gschlossa. Grad amol 57 Johr alt ischt’r worra. Heitzodag isch seller Moo bloß noh e-ma kloina Personakreis an Begriff.

A Auswahl vo seine Werk 
 Die lustigen Spötter, a Mennerchor fir viir Stemma
 Musik zo de folgende Film:
 Nebel (1957)
 Der Fall Winslow (1961)
 Lockende Tiefe (1962)
 Seelenwanderung (1962)
 Don Carlos. Infant von Spanien (1963)
 Eiche und Angora (1963)
 Sechs Liebesgesänge fir an viirstemmiga gmischda Chor, ondr andrem mit-em Liad Komm her und laß dich küssen uff-nen Tekscht vom Otto Julius Bierbaum
 Musik zom Herspiil Die Dummen vom Martin Walser

Quella 
 Friedrich Herzfeld: Das Lexikon der Musik, Ullstein, Frankfurt am Main – Berlin – Wien (1976), S. 473
 Lueg d Weblink

Weblink 
 Dr Otto-Erich Schilling en dr zwoida ibrarbeideda Ufflag vo dr Deutsche Biographische Ezyklopädie

Oinzlne Nochweis 

Dütsche
Komponist
Dytsche Komponischt
Komponist (20. Joorhundert)
Person (Stuagert)
Maa